Napolis storhetstid begynte med Diego Armando Maradonas overgang til klubben før sesongen 1984–1985. Klubben hadde problemer i begynnelsen av sesongen, men endte med kun ett tap på våren og en åttendeplass. Etterhvert sikret klubben seg også flere andre gode spillere, og sesongen 1986–1987 åpnet med 13 kamper på rad uten tap, før de i januar tapte 3–2 borte mot Fiorentina. Da Inter tapte borte mot Atalanta i sesongens nest siste runde, var Napolis første klar. Klubben vant også Coppa Italia etter finaleseire mot Atalanta.